মালালার বায়োপিক নির্মাতার বিরুদ্ধে ফতোয়া
পাকিস্তানের শিক্ষা অধিকারকর্মী ও শান্তিতে নোবেলজয়ী মালালা ইউসুফজায়ীকে নিয়ে গুল মাকাই নামের একটি চলচ্চিত্র বানিয়েছেন পরিচালক আমজাদ খান। শিগগিরই এটি মুক্তি পেতে যাচ্ছে।







তবে পবিত্র কোরআনের প্রতি অসম্মান করায় পরিচালক আমজাদ খানের বিরুদ্ধে ফতোয়া দেয়া হয়েছে। চলচ্চিত্রটির শুটিং শুরুর পর থেকেই বহু হত্যার হুমকি পেয়ে আসছেন বলে অভিযোগ করেন এই চলচ্চিত্র নির্মাতা।-খবর ইন্ডিয়া টুডের




আমজাদ খান বলেন, যে আলেম তার বিরুদ্ধে ফতোয়া দিয়েছেন, তার অভিযোগে চলচ্চিত্র পোস্টারে মালালার হাতে বিস্ফোরিত হতে যাওয়া বইটি কোরআন। কিন্তু এটি একটি ইংরেজি বই।
নয়দাভিত্তিক ওই আলেম তাকে কাফের বলে উল্লেখ করেছেন। বিষয়টি নিয়ে ইতোমধ্যে থানায় সাধারণ ডায়েরি করেছেন জানিয়ে তিনি আরও বলেন, আমি শান্তির জন্য ছবিটি নির্মাণ করেছি। কোনও অশান্তির বার্তা দিতে চাই না।
ছবিটিতে মালালার ভূমিকায় অভিনয় করছেন রিম শাইখ। রিমের সঙ্গে পর্দা ভাগ করবেন দিব্যা দত্ত ও অতুল কুলকার্নি। এটি মুক্তির কথা আগামী ৩১ জানুয়ারি।

পাকিস্তানের শিক্ষা অধিকারকর্মী ও শান্তিতে নোবেলজয়ী মালালা ইউসুফজায়ীকে নিয়ে গুল মাকাই নামের একটি চলচ্চিত্র বানিয়েছেন পরিচালক আমজাদ খান। শিগগিরই এটি মুক্তি পেতে যাচ্ছে।